ai4bharat/Pralekha huggingface dataset:
మంత్రిమండలి
డీ నోటిఫైడ్ సంచార, పాక్షిక సంచార వర్గాల కోసం అభివృద్ధి, సంక్షేమ బోర్డు ఏర్పాటుకు కేబినెట్ అనుమతి
ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్ డీనోటిఫైడ్ సంచార, పాక్షిక సంచార తెగలకు  అభివృద్ధి, సంక్షేమ బోర్డు ఏర్పాటు చేయడానికి అనుమతించింది.
పూర్వాపరాలు...
సమాజంలో అత్యంత నిరాదరణకు గురవుతున్న వర్గాలకు చెందిన పౌరుల ప్రయోజనాలు కాపాడడానికి ఎన్ డిఏ ప్రభుత్వం పూర్తి కట్టుబాటు ప్రకటించింది. దేశంలో అత్యంత నిరాదరణకు గురవుతున్న వర్గాల్లో డీనోటిఫైడ్ సంచార, పాక్షిక సంచార తెగల  వారున్నారు. సమాజంలో వీరిపై ఎవరి దృష్టి ఎక్కువగా పడదు. ఈ కారణంగా వారిని అందరూ నిర్లక్ష్యానికి గురి చేస్తూ ఉంటారు. అధిక శాతం మంది డిఎన్ టిలు ఎస్ సి, ఎస్ టి, ఒబిసిల్లో ఉన్నారు. వారెవరికీ ఎస్ సి, ఎస్ టి, ఒబిసి ప్రయోజనాలేవీ అందుబాటులో ఉండవు.
ఇంతవరకు లాంఛనంగా ఏ రకమైన వర్గీకరణలోకి రాని డీనోటిఫైడ్ గానే ఉండిపోయిన, సంచార, పాక్షిక సంచార తెగలను గుర్తించేందుకు ప్రభుత్వం నీతి ఆయోగ్ వైస్ చైర్మన్ అధ్యక్షతన ఒక కమిటీ ఏర్పాటు చేయడానికి అనుమతి ఇచ్చింది.
2014 జూలైలో ప్రభుత్వం మూడు సంవత్సరాల కాలపరిమితితో డీనోటిఫైడ్, సంచార, పాక్షిక సంచార తెగల జాతీయ కమిషన్  ఏర్పాటు చేసింది. ఇలాంటి తెగల కోసం కేంద్ర, రాష్ట్ర ప్రభుత్వాలు చేపట్టదగిన సంక్షేమ చర్యలను సూచించడం, రాష్ర్టాల వారీగా డీనోటిఫైడ్, సంచార, పాక్షిక సంచార తెగలను గుర్తించడం ఈ కమిషన్ లక్ష్యం. 2015 జనవరి తొమ్మిదో తేదీన పని చేయడం ప్రారంభించిన ఈ కమిషన్ 2018 జనవరి ఎనిమిదో తేదీన ప్రభుత్వానికి తన నివేదిక అందించింది.
ఈ తెగల సంక్షేమం కోసం ఒక శాశ్వత కమిషన్ ఏర్పాటు చేయాలని సిఫారసు చేసింది. ఎస్ సి, ఎస్ టి, ఒబిసిల్లో ఇప్పటికే ఎక్కువ మంది డిఎన్ టిలు భాగం అయినందు వల్ల ఈ శాశ్వత కమిషన్ అభివృద్ధి కార్యక్రమాలను అమలు బాధ్యత తీసుకోవాల్సిన అవసరం ఉండదని, షెడ్యూల్డు కులాల జాతీయ కమిషన్, షెడ్యూల్డు తెగల జాతీయ కమిషన్ , ఒబిసిల జాతీయ కమిషన్ నిర్వహించే విధులకు భిన్నంగా ఫిర్యాదుల విచారణ, పరిష్కారం వ్యవహారాలు పర్యవేక్షించడం దీని బాధ్యత కావాలని కూడా తన సిఫారసుల్లో పేర్కొంది. ఇందుకు అనుగుణంగానే సొసైటీల రిజిస్ర్టేషన్ చట్టం, 1860 కింద సామాజిక న్యాయం, సాధికారత మంత్రిత్వ శాఖ పర్యవేక్షణలో డీనోటిఫైడ్, సంచార, పాక్షిక సంచార తెగలకు అభివృద్ధి, సంక్షేమ కార్యక్రమాల అమలుకు అభివృద్ధి, సంక్షేమ బోర్డు ఏర్పాటు చేయాలని నిర్ణయించింది.
కొన్ని కమ్యూనిటీల గుర్తింపు ఇంకా పూర్తి చేయనందు వల్ల కమిషన్ రూపొందించిన రాష్ర్టాల స్థాయి తెగల జాబితా పరిపూర్ణం కాదని, అందుకే దానికి మరింత విలువ చేకూర్చాలని కూడా ఆ నివేదిక సూచించింది.(Visitor Counter : 168
చట్ట, న్యాయ మంత్రిత్వ శాఖ
ప్రత్యేక వాణిజ్య న్యాయస్థానాలు, న్యాయశాస్త్ర సామర్థ్యంలో నూతన శకం
స్వయంచాలక కేసుల కేటాయింపులు వాణిజ్య న్యాయస్థానాలను నవ శకంలోకి నడిపించాయి. ఈ ఏడాది మార్చి ముగింపు నాటికి, సీఐఎస్ 3.2 సాఫ్ట్వేర్ ద్వారా దిల్లీలోని ప్రత్యేక వాణిజ్య న్యాయస్థానాలు ఎటువంటి మానవ ప్రమేయం లేకుండా 1821 కేసులను కేటాయించాయి. కేసుల కేటాయింపుల్లో ముఖాముఖి అవసరం లేకుండా, పారదర్శకతను, విశ్వసనీయతను ఈ విధానం పెంచింది.
పౌర విమానయాన మంత్రిత్వ శాఖ
దేశీయ విమానయాన సంస్థల ప్రయాణీకుల చేరవేతలో 43.85 శాతం పెరుగుదల
నెలవారీ వృద్ధి గత ఏడాది కాలంలో 22.18 శాతంగా ఉంది.
మొత్తంమీద విమాన సర్వీసుల రద్దు రేటు కేవలం 0.47 శాతం మాత్రమే.
దేశీయ విమానయాన సర్వీసులు ప్రయాణీకుల చేరవేతలో గణనీయమైన పురోగతిని సాధించాయి. వివిధ దేశీయ విమానయాన సంస్థలు అందించిన ట్రాఫిక్ డాటా ప్రకారం, ప్రయాణికుల సంఖ్య రికార్డు స్థాయిలో 503.92 లక్షలకు చేరింది. ఫలితంగా వార్షిక వృద్ధిరేటు 42.85 శాతానికి చేరింది. అంతకుముందు సంవత్సరం ఇదే కాలంలో దేశీయ విమానాలలో ప్రయాణం చేసిన ప్రయాణికుల సంఖ్య 352.75 లక్షలు మాత్రమే.
ఇంత పెద్ద ఎత్తున ప్రయాణికుల సంఖ్య పెరగడాన్ని బట్టి దేశీయ విమానయాన పరిశ్రమ ఎంత వేగంగా వృద్ధి చెందుతున్నదో తెలుస్తున్నది. ప్రస్తుతం పెరుగుతున్న అనుసంధానత ప్రయత్నాలు , ప్రయాణికులకు సౌకర్యవంతమైన ప్రయాణ సదుపాయాలు కల్పించడం వంటివి ఇందుకు కారణంగా చెప్పుకోవచ్చు.
అలాగే పెరుగుతున్న దేశీయ విమాన ప్రయాణికుల సంఖ్యను గమనించినపుడు, విమానయాన రంగంలో సానుకూల వృద్దివైపు సాగుతున్న విషయం తెలుస్తుంది.
దీనికితోడు, ఎం.ఒ.ఎం వృద్ధి రేటు 2022 ఏప్రిల్ నుంచి 2023 ఏప్రిల్ వరకు 22.18 శాతం పెరిగింది.దీనిని బట్టి దేశీయ విమానయాన సర్వీసుల ప్రాధాన్యత తెలుస్తోంది. క్రమంగా దేశీయ విమానప్రయాణికుల సంఖ్య పెరగడం ఎయిర్ లైన్స్, విమానాశ్రయాలు, పౌరవిమాన యాన మంత్రిత్వశాఖ సమష్ఠి కృషికి నిదర్శనంగా చెప్పుకోవచ్చు. అలాగే ఇది సురక్షితమైన, సమర్ధ, కస్టమర్ కేంద్రిత సేవలు అందించినందుకు లభించిన గుర్తుగా కూడా చెప్పుకోవచ్చు.
దేశీయ విమాన ప్రయాణికుల సంఖ్య గణనీయంగా పెరగడంతోపాటు, షెడ్యూల్డ్ దేశీయ విమానయాన సర్వీసుల రద్దు 2023 ఏప్రిల్లో కేవలం 0.47 శాతంగా ఉంది. అలాగే ప్రతి 10,000 మంది ప్రయాణికులకు ఫిర్యాదులు కేవలం 0.28 శాతం మాత్రమే. సమర్దవంతమైన ప్రణాళిక, నిర్వహణాపరమైన సామర్ధ్యం పెంపు, పౌరవిమాన యాన మంత్రిత్వశాఖ తీసుకున్న సానుకూల నిర్ణయాలు, వంటి కారణాల వల్ల కొవిడ్ `19 కారణంగా గత ఇంతకు ముందు రెండు సంవత్సరాలపాటు విమాన ప్రయాణీకుల సంఖ్య మందకొడిగా ఉన్నప్పటికీ ప్రస్తుతం దేశీయ విమాన ప్రయాణికుల సంఖ్య గణనీయంగా పెరుగుతున్నది.
కేంద్ర పౌరవిమానయాన, ఉక్కు శాఖ మంత్రి శ్రీ జ్యోతిరాదిత్య సింధియా ఇందుకు సంబంధించి ప్రస్తావిస్తూ, పౌరవిమానయాన రంగానికి సంబంధించి స్టేక్ హోల్డర్లందరి సమష్టి కృషి కారణంగా ఏవియేషన్రంగం ప్రగతి పథంలో పయనించడమే కాక, ఇది ఇండియాను ఏవియేషన్ హబ్గా నిలబెట్టేందుకు దోహదపడుతున్నదని అన్నారు. దేశీయ విమానయాన రంగం క్రమంగా పుంజుకుంటుండడం పట్ల ఆయన సంతోషం వ్యక్తం చేశారు. ఇది దేశ ఆర్థిక వ్యవస్థను బలోపేతం చేయడమే కాక, దేశం నలుమూలలా ప్రజలకు అనుసంధానత కల్పిస్తుందన్నారు. విమానయాన రంగం మరింతగా వృద్ధిచెందేందుకు అనువైన వాతావరణాన్ని కల్పిస్తున్నట్టు ఆయన తెలిపారు. ఇందుకు సంబంధించి కొలాబరేటర్లతో , స్టేక్ హోల్డర్లతో కలసిపనిచేస్తున్నామన్నారు. ప్రయాణికుల భద్రత, విమానయాన సర్వీసుల సమర్ధత పెంపు, ప్రయాణికుల సంతృప్తి స్థాయి పెంపునకు కృషి చేస్తున్నట్టు తెలిపారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
సిఎస్ ఐఆర్- సిఎంఇఆర్ ఐ ఆధ్వర్యంలో దేశీయ వెంటిలేటర్ తయారీ
దుర్గాపూర్ కు చెందిన మెకానికల్ ఇంజినీరింగ్ కేంద్ర పరిశోధనా సంస్థ  దేశీయ వెంటిలేటర్ ను తయారు చేసింది. దేశవ్యాప్తంగా కోవిడ్ -19 కేసులు పెరిగిపోతున్న నేపథ్యంలోఈ దేశీయ వెంటిలేటర్ తయారీ ఊరట కలిగిస్తోంది. సిఎస్ ఐ ఆర్ - సిఎం ఇ ఆర్ ఐ డైరెక్టర్ డాక్టర్ హరీష్ హిరానీ, హెల్త్ వరల్డ్ ఆసుపత్రి మేనేజింగ్ డైరెక్టర్ అండ్ ఛైర్మన్ డాక్టర్ అరుణానంగ్షు గంగూలీ సమక్షంలో దేశీయ వెంటిలేటర్ను ప్రారంభించారు.
ఆరోగ్యరంగ నిపుణుల సూచనలు సలహాలమేరకు, తక్కువ ధరలో అందుబాటులో వచ్చే విధంగా ఈ వెంటిలేటర్ ను తయారు చేసినట్టు ప్రొఫెసర్ హిరాణీ తెలిపారు. దీని ధర రూ. 80 వేలనుంచి 90 వేల రూపాయల వరకూ వుంటుందని అన్నారు.
రోగి ఆరోగ్య పరిస్థితికి అనుగుణంగా కూడా ఈ వెంటిలేటర్ స్పందిస్తుందని ఇందుకోసం ఆర్టిఫిషియల్ ఇంటెలిజెన్స్ సామర్థ్యాలను కూడా వాడుకున్నామని ప్రొఫెసర్ హిరాణీ తెలిపారు.
ఈ దేశీయ వెంటిలేటర్ భారతదేశ వెంటిలేటర్ సామర్థ్యానికి సంబంధించిన విషయాల్లో విప్లవాత్మకమార్పు అని డాక్టర్ అరుణానంగ్షు గంగూలీ అన్నారు. భారీగా డాలర్లను ఖర్చు చేసి విదేశాలనుంచి వెంటిలేటర్లను తెప్పించుకుంటున్నామని ఇక ముంద ఈ ఖర్చు తగ్గుతుందని శాస్త్రవేత్తలు అంటున్నారు.
పలు పరిశ్రమల్లో దేశీయంగా తయారయ్యే పరికరాలను తెప్పించి ఈ వెంటిలేటర్ ను తయారు చేశారు. ఈ వెంటిలేటర్ ను భారీస్థాయిలో ఉత్పత్తి చేయడం మొదలయితే అనేక పరిశ్రమలకు ఇది సహకారిగా వుంటుంది. అంతే కాకుండా దీని ధర తక్కువగా వుండడంవల్ల ఆర్ధికంగా వెనకబడిన వర్గాల రోగులకు దీని ద్వారా మేలు జరగడమే కాకుండా ప్రభుత్వ రంగంలోని ఆరోగ్య రంగ పథకాలకు ఇది లబ్ధి చేకూరుస్తుంది. దీన్ని త్వరలోనే వాణిజ్యపరంగా మార్కెట్లోకి తెస్తామని దీనికి సంబంధించి పలు సంస్థలతో చర్చలు జరుపుతున్నామని ప్రొఫెసర్ హిరాణీ తెలిపారు.
ఈ దేశీయ వెంటిలేటర్ తయారీకోసం కృషి చేసిన డాక్టర్ అనుపమ్ సిన్హా, సంజయ్, కళ్యాణ్ ఛటర్జీ, అవినాష్ యాదవ్ బృందాన్ని ప్రొఫెసర్ హిరాణీ అభినందించారు.
ప్రధాన మంత్రి కార్యాలయం
భోజ్ పుర్ లో జరిగిన మిలెట్ ఫెస్టివల్ ప్రజల లో ‘శ్రీ అన్నం’ పట్ల జాగృతి ని పెంచుతుంది: ప్రధాన మంత్రి
భోజ్ పుర్ లో నిర్వహించిన మిలెట్ ఫెస్టివల్ ప్రజల లో ‘శ్రీ అన్నం’ పట్ల జాగృతి ని పెంచుతుంది అని ప్రధాన మంత్రి శ్రీ నరేంద్ర మోదీ అన్నారు. ఆ ఉత్సవం ప్రజలు శ్రీ అన్నాన్ని వారి భోజనాదుల లో చేర్చుకొనేటట్లుగా వారికి ప్రేరణ ను అందిస్తుంది అని కూడా శ్రీ నరేంద్ర మోదీ అన్నారు. ‘మిలెట్స్ మహోత్సవ్’ ను బిహార్ లోని భోజ్ పుర్ జిల్లా లో రెండు రోజుల పాటు, ఫిబ్రవరి 28 వ తేదీ నుండి మార్చి 1 వ తేదీ వరకు, నిర్వహించడమైంది.
ఫూడ్ ప్రాసెసింగ్ ఇండస్ట్రీస్ శాఖ కేంద్ర మంత్రి శ్రీ పశుపతి కుమార్ పారస్ చేసిన అనేక ట్వీట్ లకు ప్రధాన మంత్రి ప్రతిస్పందిస్తూ -
‘‘భోజ్ పుర్ లో జరిగిన మిలెట్ మహోత్సవ్ ‘శ్రీ అన్నం’ పట్ల ప్రజల లో జాగృతి ని పెంచడమే కాదు, దానితోపాటు చిరుధాన్యాల ను భోజనాదుల లో కూడాను చేర్చుకొనే టట్టుగా ప్రేరణ ను సైతం అందిస్తుంది.’’ అని ఒక ట్వీట్ లో పేర్కొన్నారు.
https://pib.gov.in/PressReleasePage.aspx?PRID=1903485”
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 219.57 కోట్ల డోసులు  అందించారు
గత 24 గంటల్లో 96,633 డోసులు అందించారు
దేశవ్యాప్త క్రియాశీల కేసుల సంఖ్య 21,607
మొత్తం కేసుల్లో క్రియాశీల కేసులు 0.05%
ప్రస్తుత రికవరీ రేటు 98.77%
గత 24 గంటల్లో 1,771 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,95,180 కు పెరిగింది.
గత 24 గంటల్లో 830 కొత్త కేసులు నమోదయ్యాయి.
రోజువారీ పాజిటివిటీ రేటు 0.67%
వారపు పాజిటివిటీ రేటు 1.05%
గత 24 గంటల్లో చేసిన 1,23,104 కొవిడ్ పరీక్షలతో కలిపి ఇప్పటివరకు 90.03 కోట్ల పరీక్షలు చేశారు.
ప్రధాన మంత్రి కార్యాలయం
కువైట్ ప్రధాని, భారత ప్రధాని మధ్య టెలిఫోన్ సంభాషణ
కువైట్ ప్రధానమంత్రి గౌరవనీయులు షేక్ సబా అల్-ఖలీద్ అల్-హమద్ అల్-సబాతో ప్రధానమంత్రి శ్రీ నరేంద్ర మోడీ ఈ రోజు టెలిఫోన్ లో మాట్లాడారు.
రాజ కుటుంబానికి, కువైట్ ప్రజలకు ప్రధాని శుభాకాంక్షలు తెలియజేసారు. మంచి ఆరోగ్యం కలగాలని ఆకాక్షించారు. భారతదేశానికి, విస్తారంగా ఉన్న పొరుగు ప్రాంతాలలో విలువైన సభ్యదేశమైన కువైట్ తో ముడిపడి ఉన్న సంబంధాల ప్రాముఖ్యతను ఆయన నొక్కిచెప్పారు.
తమ దేశాల్లోని, ప్రపంచ దేశాల్లోని కోవిడ్-19 మహమ్మారికి సంబంధించిన వివిధ అంశాలను ఇద్దరు నాయకులు చర్చించారు. ఆరోగ్య సంక్షోభ సమయంలో తమ అధికారులు క్రమం తప్పకుండా సంప్రదింపులు జరుపుతారని, సమాచార మార్పిడి, పరస్పర సహకారానికి మార్గాలను అన్వేషించడానికి ఇరు నాయకులూ అంగీకరించారు.
తమ దేశంలో అత్యధికంగా ఉన్న భారత సంతతి వారి సేవలు అమూల్యమని కువైట్ ప్రధాన మంత్రి కొనియాడారు. ప్రస్తుత పరిస్థితుల్లో వారి రక్షణ, సంక్షేమం పట్ల తగు జాగ్రత్తలు తీసుకుంటామని చెప్పారు. ఈ రకమైన భరోసా ఇచ్చినందుకు ప్రధాని తన హృదయపూర్వక కృతజ్ఞతలు తెలియజేస్తూ, ప్రశంసించారు.
(
పౌర విమానయాన మంత్రిత్వ శాఖ
బెంగుళూరు విమానాశ్రయంలో నూతన టెర్మినల్ బిల్డింగ్ను ప్రారంభించిన గౌరవనీయ ప్రధాన మంత్రి
గ్రీన్ఫీల్డ్ విమానాశ్రయం పబ్లిక్ ప్రైవేట్ పార్టిసిపేషన్  ఆధారంగా బిల్డ్ ఓన్ ఆపరేట్ అండ్ ట్రాన్స్ఫర్  మోడల్లో అమలు చేయబడింది.
సుమారు రూ. 2470 కోట్ల వ్యయంతో సుమారు 4008 ఎకరాల విస్తీర్ణంలో నిర్మించిన కొత్త గ్రీన్ఫీల్డ్ విమానాశ్రయం 24.05.2008 నుండి తన కార్యకలాపాలను ప్రారంభించింది.
ఈ విమానాశ్రయం 17 జూలై 2013న కెంపెగౌడ అంతర్జాతీయ విమానాశ్రయంగా గుర్తింపు పొందింది.
బెంగళూరులో దాదాపు రూ.5000 కోట్ల వ్యయంతో నిర్మించిన కెంపేగౌడ అంతర్జాతీయ విమానాశ్రయం టెర్మినల్ 2ను గౌరవనీయ ప్రధాన మంత్రి ఈరోజు ప్రారంభించారు. ఈ టెర్మినల్ విమానాశ్రయ ప్రయాణీకుల నిర్వహణ సామర్థ్యాన్ని సంవత్సరానికి ప్రస్తుతం ఉన్న 2.5 కోట్ల నుండి 5-6 కోట్ల మంది ప్రయాణికుల నిర్వహిస్తుంది.
 ద్వారా ప్రీ సర్టిఫైడ్ ప్లాటినమ్ రేటింగ్ను పొందిన ప్రపంచంలోనే అతిపెద్ద టెర్మినల్ అవుతుంది. 'నౌరస' థీమ్ టెర్మినల్ 2 కోసం కమీషన్ చేయబడిన అన్ని కళాకృతులను ఏకం చేస్తుంది. కళాఖండాలు కర్ణాటక వారసత్వం మరియు సంస్కృతిని అలాగే విశాల భారతీయ తత్వాన్ని ప్రతిబింబిస్తాయి.
మొత్తంమీద, టెర్మినల్ 2 రూపకల్పన మరియు నిర్మాణం నాలుగు మార్గదర్శక సూత్రాల ద్వారా ప్రభావితమైంది: గార్డెన్లో టెర్మినల్, స్థిరత్వం, సాంకేతికత మరియు కళ & సంస్కృతి. ఈ అంశాలన్నీ టీ2ని టెర్మినల్గా ప్రదర్శిస్తాయి. ఇది ఆధునికమైనది అయినప్పటికీ ప్రకృతితో అనుసంధానమైంది. మరియు ప్రయాణికులందరికీ చిరస్మరణీయమైన ప్రయాణ అనుభవాన్ని అందిస్తుంది.
బెంగళూరులో సుమారు రూ. 2470 కోట్ల వ్యయంతో సుమారు 4008 ఎకరాల విస్తీర్ణంలో నిర్మించిన కొత్త గ్రీన్ఫీల్డ్ విమానాశ్రయం 24.05.2008 నుండి తన కార్యకలాపాలను ప్రారంభించింది. ఈ విమానాశ్రయం 17 జూలై 2013న కెంపెగౌడ అంతర్జాతీయ విమానాశ్రయంగా గుర్తించబడింది.
విమానాశ్రయం ప్రస్తుత కనెక్టివిటీ + కెపాసిటీ+ ప్యాక్స్ అందించబడుతోంది
ప్రస్తుతం బెంగుళూరు విమానాశ్రయం నుండి 76 దేశీయ మరియు 25 అంతర్జాతీయ గమ్యస్థానాలకు కలుపుతూ 36 విమానయాన సంస్థలు పనిచేస్తున్నాయి. 1,63,535 చదరపు మీటర్ల విస్తీర్ణంలో విస్తరించి ఉన్న టెర్మినల్ 1  ప్రస్తుత నిర్ణీత సామర్థ్యం ప్రతి సంవత్సరం 26.5 మిలియన్ల ప్రయాణీకులు , 33.3 ఎంపిపిఏ వరకు విస్తరించవచ్చు 
బెంగుళూరు విమానాశ్రయంలో ఆర్థిక సంవత్సరం వారీగా నిర్వహించబడిన ప్రయాణీకుల వివరాలు
|
|
సంవత్సరం
|
|
దేశీయ ప్రయాణీకులు 
|
|
అంతర్జాతీయ ప్రయాణీకులు

|
|
మొత్తం ప్రయాణికులు

|
|
ఆర్ధిక సంవత్సరం 18
|
|
23.09
|
|
3.81
|
|
26.9
|
|
ఆర్ధిక సంవత్సరం 19
|
|
28.82
|
|
4.48
|
|
33.3
|
|
ఆర్ధిక సంవత్సరం 20
|
|
27.78
|
|
4.58
|
|
32.36
|
|
ఆర్ధిక సంవత్సరం 21
|
|
10.44
|
|
0.46
|
|
10.9
|
|
ఆర్ధిక సంవత్సరం 22
|
|
15.18
|
|
1.11
|
|
16.29
|
|
ఆర్ధిక సంవత్సరం 23 
|
|
12.32
|
|
1.68
|
|
13.99
భవిష్యత్ కనెక్టివిటీ అంచనాల ఆధారంగా కొత్త టెర్మినల్ అవసరం
ఆర్ధిక సంవత్సరం'26లో వార్షిక ట్రాఫిక్ 50 మిలియన్లకు మించి పెరుగుతుందని మరియు ఆర్ధిక సంవత్సరం'28 నాటికి 60 మిలియన్లను దాటుతుందని బిఐఏఎల్ అంచనా వేసింది. విమానాశ్రయంలో కొత్తగా నిర్మించిన టెర్మినల్ 2, 2,55,645 చదరపు మీటర్ల విస్తీర్ణం కలిగి. 25 ఎంపిపిఏ నిర్దేశిత సామర్థ్యాన్ని కలిగి ఉంటుంది, ఇది టి1+టి2 నుండి 51.5 ఎంపిపిఏ వరకు గరిష్టంగా వ్యాప్తి చెందడం మరియు సగటు పాక్స్ / ఏటీఎం ఆధారంగా 60 ఎంపిపిఎ వరకు సాగుతుంది. ఆగ్మెంటెడ్ కెపాసిటీ సమీప భవిష్యత్తులో ప్రయాణీకుల రాకపోకల వృద్ధిని తీర్చడానికి వీలు కల్పిస్తుంది.
PIB Headquarters
ప్రజానీకం అందరూ రూ. 10 నాణెములను చట్టబద్దమైనవి గా స్వీకరించవచ్చును - రిజర్వు బ్యాంక్
ఆంధ్రప్రదేశ్ మరియు తెలంగాణ రాష్ట్రాలలోని కొందరు, సరైన అవగాహన లేనటువంటి వ్యక్తులు, కొన్ని చోట్ల రూ.10 నాణెముల యొక్క చట్ట బద్ధత గురించి, వర్తకులు, దుకాణదారులు మరియు సామాన్య ప్రజానీకములలో సందేహములు లేపుతున్నట్లు తెలిసింది.
భారతీయ రిజర్వు బ్యాంకు ఇందు మూలంగా సమస్త ప్రజానీకానికీ తెలియచేయునది ఏమనగా ఇటువంటి పుకార్లను నమ్మకుండా, ఈ నాణెములను చట్టబద్దమైనవిగా తమ లావాదేవీలలో స్వీకరించవచ్చును.
భారత ప్రభుత్వ టంకశాలల్లో తయారైన నాణెములను రిజర్వు బ్యాంకు చలామణి లోకి తెస్తుంది. ఈ నాణెములు ప్రత్యేక లక్షణాలు కలిగి ఉంటాయి. ప్రజల లావాదేవీల అవసరాలను తీర్చడంకోసం, ఆర్ధిక, సామాజిక, సాంస్కృతిక విషయాలను ప్రతిబింబించె కొత్త డిజైన్ మరియు కొత్త డినామినేషనలలో నాణెములను తరచుగా ప్రవేశపెట్టడం జరుగుతుంది. నాణెములు చాలా కాలం చలామణిలో ఉంటాయి కనుక ఒకే సమయములో వివిధ డిజైన్లు మరియు వివిధ ఆకృతులు కలిగిన నాణెములు చలామణిలో ఉండవచ్చును. జూలై 2011 లో రూపాయి చిహ్నంను ప్రవేశపెట్టడం ఇలాంటి ఒక మార్పు. కనుక కొత్త రూ. 10 నాణెం రూపాయి గుర్తు కలిగి ఉంటాయి కానీ అవే పాత రూ. 10 నాణెములు రూపాయి గుర్తు కలిగి ఉండవు. కానీ ఈ రెండు రకముల నాణెములు కూడా చట్టబద్దమైనవి మరియు లావాదేవీలకు అర్హమైనవని తెలియచేయడమైనది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
నిర్మాణ పరికరాల తయారీలో అంతర్జాతీయ కేంద్రంగా మారటం మన లక్ష్యం: శ్రీ నితిన్ గడ్కరీ
చిన్నపరిశ్రమల బకాయిలు చెల్లించాలని పెద్ద పరిశ్రమలను కోరిన శ్రీ గడ్కరీ
చిన్న పరిశ్రమలు విడిభాగాల తయారీ యూనిట్లు పెంచాలని సూచన
అంతర్జాతీయ స్థాయిలో నిర్మాణ రంగ పరికరాలకు మన దేశాన్ని కేంద్రబిందువుగా మార్చటం మన లక్ష్యమని సూక్ష్మ, చిన్న, మధ్య తరహా పరిశ్రమలు, రోడ్డు రవాణా, హైవేల శాఖామంత్రి శ్రీ నితిన్ గడ్కరీ అన్నారు. భారత పరిశ్రమల సమాఖ్య  "నిర్మాణ రంగ పరికరాలు, సాంకేతిక పరిజ్ఞానం, విడిభాగాలు, సమీకరణ" అనే వర్చువల్ ఎగ్జిబిషన్ మీద ఏర్పాటు చేసిన వెబినార్ లో మంత్రి వీడియో కాన్ఫరెన్స్ ద్వారా ప్రసంగించారు. స్వావలంబన లక్ష్యం సాధించటం కోసం దిగుమతులు తగ్గించుకొని, ప్రస్తుతం దిగుమతులమీద ఆధారపడుతున్న ఆటోమొబైల్ రంగంలో అనేక విడి భాగాల తయారీని వేగవంతం చేయాలన్నారు. ఈ రంగంలో ఉన్న పరిశ్రమలు పారిశ్రామిక క్లస్టర్లు, టెక్నాలజీ కేంద్రాలు, పరిశోధన శాలలు అభివృద్ధి చేయాలని, నైపుణ్యాలను టెక్నాలజీని మెరుగుపరచాలని పిలుపునిచ్చారు.
భారత్ అంతటా టెక్నాలజీ కేంద్రాల అభివృద్ధికి అవసరమైన సహాయం చేయటానికి ప్రభుత్వం సిద్ధంగా ఉందని పరిశ్రమలోని వారికి శ్రీ గడ్కరీ ఈ సందర్భంగా హామీ ఇచ్చారు. నాణ్యత విషయంలో రాజీ పడకుండా ధర తగ్గేలా పరిశోధనలు జరగాల్సిన అవసరాన్ని మంత్రి నొక్కి చెప్పారు.
కోవిడ్ సంక్షోభం విసిరిన సవాళ్ళను ఎదుర్కోవాలని ఈ కార్యక్రమంలో పాల్గొన్నవారికి పిలుపునిచ్చారు. "యావత్ పారిశ్రామిక రంగం ఈ రోజు కోవిడ్ విసిరిన సవాళ్ళను ఎదుర్కుంటోంది. కానీ మనం ఆ సవాళ్ళను సానుకూల దృక్పథంతో ఎదుర్కొని ఆటోమొబైల్ పరిశ్రమను నిర్మాణ రంగ పరికరాల తయారీ కేంద్రంగా మార్చాలి. " అన్నారు. దీన్ని సాధించటానికి నాణ్యతతో రాజీపడకుండా ధర తగ్గించగలిగే పరిస్థితికోసం కృషి చేయటం తప్పనిసరి అను కూడా మంత్రి అన్నారు.
పరిశోధన, నవకల్పన, టెక్నాలజీ పెంపుదల అవసరాన్ని మంత్రి ప్రధానంగా ప్రస్తావించారు. ఇందులో అవసరమైన చోట జాయింట్ వెంచర్లకు, విదేశీ భాగస్వామ్యాలకు సైతం మొగ్గు చూపాలన్నారు. అప్పుడే ఆర్థిక వనరులు సమకూర్చుకోవటం , సులువుగా తగిన టెక్నాలజీ అందుబాటు సాధ్యమవుతుందన్నారు. ద్రవీకృత సహజవాయువు, సంపీడిత సహజవాయువు, జీవ ఇంధనాలు ఎక్కువగా వాడటం ద్వారా ఖర్చు బాగా తగ్గించుకోవచ్చునని సూచించారు. ప్రభుత్వం కూడా జల, వాయు, రైలు, రోడ్డు రవాణా మార్గాలన్నిటినీ సమీకృతం చేయటం మీద దృష్టి సారించటాన్ని శ్రీ గడ్కరీ గుర్తు చేశారు. దీనివలన పరిశ్రమలకు రవాణా వ్యయం గణనీయంగా తగ్గుతుందన్నారు.
ప్రధాని నిర్దేశించిన విధంగా స్వావలంబన  సాధించటం కోసం విధానాలలో తగిన మార్పులు చేయటానికి ప్రభుత్వం క్రియాశీలంగా వ్యవహరిస్తోందని మంత్రి అన్నారు.
సూక్ష్మ, చిన్న, మధ్య తరహా పరిశ్రమలను మరింతగా ప్రోత్సహించటంకోసం ఆ నిర్వచనాన్ని మార్చామన్నారు. దానివలన ఋణ సౌకర్యం, నిధుల అందుబాటు పెరుగుతుందని గుర్తు చేశారు. రవాణా రంగంలో కొత్త విధాన రూపకల్పన పనులు చురుగ్గా సాగుతాయన్నారు. పరిశ్రమలకు సాధ్యమైనంతగా సహకరించటానికి ప్రభుత్వం సిద్ధంగా ఉందన్నారు. ఈ సమయంలో సరికొత్త ఆలోచనలు, ప్రణాళికలతో ముందుకు రావాలని కోరారు. అప్పుడే మనం ఆటొమొబైల్ రంగంలో తయారీ హబ్ గా మారాలన్న కలను సాకారం చేసుకోగలుగుతామని మంత్రి శ్రీ గడ్కరీ అభిప్రాయపడ్డారు.
పెద్ద పరిశ్రమలు తమకు అనుబంధంగా పనిచేస్తున్న సూక్ష్మ, చిన్న మధ్య తరహా పరిశ్రమల బకాయిలు చెల్లించటానికి అత్యంత ప్రాధాన్యమివ్వాలని ప్రత్యేకంగా ప్రస్తావించారు. దీన్ని పెద్ద పరిశ్రమలు, వ్యాపార సంస్థలు ముఖ్యమైన అంశంగా పరిగణించాలని కోరారు. పెద్ద పరిశ్రమలకు అండగా విడిభాగాలు తయారు చేసి అందించే చిన్న పరిశ్రమలను ప్రోత్సహించాలని మంత్రి శ్రీ నితిన్ గడ్కరీ సిఐఐ సభ్యులకు పిలుపునిచ్చారు.
రసాయనాలు, ఎరువుల మంత్రిత్వ శాఖ
మూడు బల్క్ డ్రగ్ పార్కులు, నాలుగు వైద్య పరికరాల పార్కుల ఏర్పాటుకు కసరత్తు
స్థలాల ఎంపికకోసం మార్గదర్శకాలను ఖరారు చేస్తున్న ఔషధ విభాగం
బల్క్ డ్రగ్ పార్కు ఏర్పాటుపై పంజాబ్ ఆసక్తి
దేశంలో బల్క్ డ్రగ్స్ ఉత్పత్తి చేసే మూడు పార్కులు, వైద్య పరికరాలు తయారు చేసే నాలుగు పార్కుల ఏర్పాటుకు స్థలాల ఎంపికకోసం మార్గదర్శక సూత్రాలను ఖరారు చేసే కసరత్తు సాగుతోంది. ఔషధ విభాగం ఈ ప్రయత్నంలోనే ఉందని కేంద్ర రసాయనాలు, ఎరువుల శాఖ మంత్రి డి.వి. సదానంద గౌడ చెప్పారు. కాగా, మూడు బల్క్ డ్రగ్ పార్కుల్లో ఒకదానిని పంజాబ్ లోని భటిండాలో ఏర్పాటు చేసే అంశాన్ని పరిశీలించాలని ఆ రాష్ట్ర ప్రభుత్వం కోరుతోంది. పంజాబ్ ఆర్థిక శాఖ మంత్రి మన్ ప్రీత్ సింగ్ బాదల్ ఈ రోజు ఢిల్లీలో కేంద్ర మంత్రి డి.వి. సదానంద గౌడను కలుసుకుని ఈ మేరకు ఒక విజ్ఞాపన పత్రాన్ని అందజేశారు. భటిండాలో బల్క్ డ్రగ్ పార్క్ ఏర్పాటు చేసే అంశాన్ని పరిశీలించాలని ఆయన కేంద్ర మంత్రిని కోరారు. బల్క్ డ్రగ్ పార్కు ఏర్పాటుకు ఆసక్తి చూపినందుకు బాదల్.కు సదానంద గౌడ కృతజ్ఞతలు తెలియజేశారు.
ఈ సందర్భంగా బాదల్ మాట్లాడుతూ, భటిండా ప్రాంతానికి ఇతర ప్రాంతాలతో చక్కటి అనుసంధానం ఉందని, నీటి సరఫరా, స్థలం అందుబాటులో ఉన్నాయని చెప్పారు. తమ రాష్ట్రంలో ఇప్పటికే యు.ఎస్.ఎఫ్.డి.ఎ. ఆమోదం పొందిన ఔషధ కంపెనీలు ఎన్.ఐ.పి.ఇ.ఆర్., ఐఐఎస్.ఇఆర్, ఎఐఐఎంఎస్ తదితర సంస్థలు ఉన్నాయని బాదల్ చెప్పారు.
మాత్రలు, కాప్స్యూల్స్ తయారీలో ఉపయోగించే యాక్టివ్ ఫార్మాస్యూటికల్ ఇన్ గ్రీడియంట్ , కె.ఎస్.ఎం.ల, స్వదేశీ తయారీని ప్రోత్సహించేందుకు కేంద్ర ప్రభుత్వం 2020వ సంవత్సరం మార్చి 12న ఒక పథకాన్ని ఆమోదించింది. దేశంలో బల్క్ డ్రగ్స్ తయారు చేసే 3 పార్కులు, వైద్యపరికరాలు వైద్య పరికరాలను ఉత్పత్తి చేసే నాలుగు పార్కులు అభివృద్ధి చేసేందుకు ఈ పథకాన్ని రూపొందించారు. ఈ పథకం కింద బల్క్ డ్రగ్ పార్కు ఏర్పాటు చేసే రాష్ట్రానికి గరిష్టంగా వెయ్యి కోట్ల రూపాయలు, వైద్య పరికరాల తయారీ పార్కులకు వందకోట్ల రూపాయలు గ్రాంట్ ఇన్ ఎయిడ్ గా కేంద్ర ప్రభుత్వం అందిస్తుంది. కీలకమైన క్రిటికల్ స్టార్టింగ్ మెటీరియల్ లేదా డ్రగ్ ఇంటర్మీడియట్ల తయారీకి సంబంధించి ఉత్పాదనతో ముడివడిన ప్రోత్సాహక పథకాన్ని కూడా భారత ప్రభుత్వం ప్రకటించింది. అంటే ఈ పథకాల ద్వారా మొత్తం 13,760 కోట్ల రూపాయల ఆర్థిక సహాయాన్ని కేంద్రం అందిస్తుంది. బల్క్ డ్రగ్ పార్క్ ప్రోత్సాహక పథకం ద్వారా 46,400కోట్ల రూపాయల విలువైన బల్క్ డ్రగ్స్ తయారయ్యే అవకాశాలు ఉన్నాయని భావిస్తున్నారు. ఇక, వైద్య పరికరాల తయారీ ప్రోత్సాహక పథకం ద్వారా 68,437 కోట్ల రూపాయల విలువైన వైద్యపరికరాలు తయారయ్యే అవకాశాలు ఉన్నాయంటున్నారు. ఈ రెండు పథకాల అమలుతో గణనీయమైన సంఖ్యలో ఉద్యోగ అవకాశాలు కూడా పెరుగుతాయి.
ప్రధాన మంత్రి కార్యాలయం
యుఎఇ అధ్యక్షుడు శ్రీ శేఖ్ ఖలీఫాబిన్ జాయద్ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
యునైటెడ్ అరబ్ ఎమిరేట్స్ అధ్యక్షుడు శ్రీ శేఖ్ ఖలీఫా బిన్ జాయద్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు. శ్రీ శేఖ్ ఖలీఫా బిన్ జాయద్ ఒక గొప్ప రాజనీతిజ్ఞుడు మరియు దూరదర్శి నేత అని ఆయన హయాము లో భారతదేశం- యుఎఇ సంబంధాలు సమృద్ధం అయ్యాయని ప్రధాన మంత్రి అన్నారు.
ప్రధాన మంత్రి ఒక ట్వీట్ లో -
‘‘శ్రీ శేఖ్ ఖలీఫా బిన్ జాయద్ కన్నుమూశారని తెలిసి నేను తీవ్ర దు:ఖం లో మునిగాను. ఆయన ఒక గొప్ప రాజనీతిజ్ఞుడు మరియు దూరదర్శి నేత; ఆయన మార్గదర్శకత్వం లో భారతదేశం - యుఎఇ సంబంధాలు సమృద్ధం అయ్యాయి. ఈ వేళ లో యుఎఇ ప్రజల కు ఇదే భారతదేశ ప్రజల హార్దిక సంతాపం. శ్రీ శేఖ్ ఖలీఫా బిన్ జాయద్ ఆత్మ కు శాంతి ప్రాప్తించు గాక.’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
చికిత్సలో ఉన్న కోవిడ్ కేసులు 3.42 లక్షలు మాత్రమే
6.35 లక్షలు దాటి పెరుగుతున్న కోలుకున్నవారి సంఖ్య
వెంటిలేటర్లమీద ఉన్నవారు 1% లోపు, ఐసియు లో 2% లోపు, ఆక్సిజెన్ పడకల మీద 3% లోపు
దేశంలో ఇప్పుడు కోవిడ్ తో బాధపడుతున్నవారి సంఖ్య 3,42,756 మాత్రమే. మొత్తం బాధితులలో 6.35 లక్షల మంది, అంటే 63.33% మంది కోలుకున్నారు. 135 కోట్లతో ప్రపంచంలో జనాభా పరంగా రెండో పెద్ద దేశమైన భారత్ లో నమోదైన పాజిటివ్ కేసులుప్రతి పది లక్షల్లో 727.4 గా నమోదయ్యాయి. ప్రపంచ స్థాయిలో చూసినప్పుడు ప్రతి పదిలక్షల్లో నమోదైన కేసుల పరంగా యూరోపియన్ దేశాలకంటే భారత్ లో నాలుగు నుంచి ఎనిమిది రెట్లు తక్కువ
మరణాల సంఖ్య పరంగా చూసినప్పుడు కూడా ప్రతి పదిలక్షల్లో 18.6 చొప్పున నమోదు కావటమంటే ప్రపంచంలోనే అతి తక్కువ. కేంద్ర రాష్ట్ర ప్రభుత్వాలు చేసిన ఉమ్మడి కృషి, ఇంటింటి సర్వేల ద్వారా వైరస్ సోకినవారిని గుర్తించటం, నిఘా పెట్టటం, కంటెయిన్మెంట్, బఫర్ జోన్లను గుర్తించి జాగ్రత్తలు తీసుకోవటం లాంటి చర్యలు బాగా పనికొచ్చాయి. దూకుడుగా పరీక్షలు జరపటం, సకాలంలో బాధితులను గుర్తించటం కారణంగా వైరస్ వ్యాప్తిని నియంత్రించటం సాధ్యమైంది. ఆ విధంగా తొలిదశలోనే చికిత్స చేయటానికి కూడా వీలైంది.
భారత్ స్వల్ప, ఒక మోస్తరు, తీవ్ర లక్షణాలున్న వారిని గుర్తించి వారికి తగిన విధమైన చికిత్స అందించటం ద్వారా ఒక ప్రామాణిక చికిత్సావిధానాన్ని అనుసరించగలిగింది. ఆరోహ్య, కుటుంబ సంక్షేమ మంత్రిత్వశాఖ రూపొందించిన చికిత్సా విధానాన్ని, ప్రమాణాలను పాటించటం ద్వారా తగిన విధంగా వ్యాధిని నియంత్రించగలిగారు. అలాంటి సమర్థవంతమైన చికిత్సావిధానం తగిన ఫలితాలనిచ్చింది. లక్షణాలు కనబడని వారిని, స్వల్ప లక్షణాలున్న వారిని ఇళ్లలోనే ఉండిపోయేలా చేసి వైద్య పర్యవేక్షణలో ఉంచటం కూడా ఆశించిన ఫలితాలనిచ్చింది. ఒక మోస్తరు లేదా తీవ్ర లక్షణాలున్నవారిని ప్రత్యేక కోవిడ్ ఆస్పత్రులు లేదా కోవిడ్ వైద్యకేంద్రాలకు తరలించి చికిత్స అందించారు.
స్వల్ప లేదా అసలు లక్షణాలే చూపని బాధితులను ఇళ్లలోనే ఐసొలేషన్ లో ఉంచటణ్ వలన ఆస్పత్రులలో పడకల మీద భారం మోపకుండా చేయగలిగారు. దీనివలన తీవ్ర లక్షణాలున్నవారిమీద దృష్టి సారించటానికి, మరణాల సంఖ్యను పరిమితం చేయటానికి సాధ్యమైంది. దీని ఫలితంగా వెంటిలేటర్లమీద ఉన్నవారు 1% లోపు, ఐసియు లో 2% లోపు, ఆక్సిజెన్ పడకల మీద 3% లోపు నమోదయ్యారు.
ఆస్పత్రులలో చేరినవారికి సమర్థంగా చికిత్స అందించగలిగేలా దేశవ్యాప్తంగా వాటిలో మౌలిక సదుపాయాలను కూడా బాగా పెంచారు. దీని ఫలితంగా ఈరోజు కోవిడ్ ఆస్పత్రులన్నిటిలో మౌలిక సదుపాయాలు తగినంతగా ఉన్నాయి. ప్రస్తుతం కోవిడ్ కోసమే ప్రత్యేకించిన 1383 ఆస్పత్రులు, 3107 కోవిడ్ ఆరోగ్య కేంద్రాలు., 10,382 కోవిడ సంరక్షక కేంద్రాలు ఉన్నాయి. వాటన్నిటిలో కలిపి మొత్తం 46,673 ఐసియు పడకలు. 21,848 వెంటిలేటర్లు ఉన్నాయి. మాస్కులకు, పిపిఇ కిట్స్ కు కూడా ఎలాంటి కొరతా లేకుండా చూస్తున్నారు. కేంద్రం ఇప్పటివరకూ 235.58 లక్షల ఎన్95 మాస్కులు, 124.26 లక్షల పిపిఇ కిట్లు రాష్ట్రాలకు, కేంద్ర పాలిత ప్రాంతాలకు అందజేసింది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి.
రైల్వే మంత్రిత్వ శాఖ
ఆర్పిఎఫ్, ఆర్పిఎస్ ఎఫ్ సిబ్బంది విశిష్ట సేవలకు రాష్ట్రపతి పోలీసు పతకం ను, విలక్షణ సేవలకు పోలీసు పతకాల  ప్రదానం
విశిష్ఠమైన, విలక్షణ సేవలను అందించిన ఆర్పిఎఫ్, ఆర్పిఎస్ఎఫ్ సిబ్బందికి విశిష్టసేవలకు రాష్ట్రపతి పోలీసు పతకాలను , విలక్షణ సేవలకు పోలీసు పతకాన్ని ను 2022 స్వాతంత్య్రదినోతవ్సం సందర్భంగా గౌరవనీయ రాష్ట్రపతి ప్రదానం చేశారు. పతకాన్ని అందుకున్న సిబ్బంది -
విశిష్ట సేవలకు రాష్ట్రపతి పోలీస్ పతకం 
శ్రీ ప్రవీణ్ చంద్ర సిన్హా, పశ్చిమ రైల్వే ప్రధాన భద్రతా కమిషనర్ 
విలక్షణ సేవలకు పోలీసు పతకం
శ్రీ సంషూల్ అర్ఫీన్, సహాయ భద్రత కమిషనర్, నార్త్ ఫ్రాంటియర్ రైల్వే
శ్రీ రాజీవ్ సింగ్ సలేరియా, ఇనస్పెక్టర్, పశ్చిమ రైల్వే
శ్రీమతి సయీదా తహసీన్, సబ్ ఇనస్పెక్టర్, దక్షిణ మధ్య రైల్వే
మిస్ జయశ్రీ పురుషోత్తం పాటిల్, సబ్ ఇనస్పెక్టర్, మధ్య రైల్వే
శ్రీ ప్రదీప్ కుమార్, సబ్ ఇనస్పెక్టర్, రైల్వే బోర్డ్
శ్రీ నసీర్ అహ్మద్ భట్, సబ్ ఇనస్పెక్టర్, 6బిఎన్/ ఆర్పిఎస్ఎఫ్
శ్రీ ఎన్ సుబ్బారావ్, సబ్ ఇనస్పెక్టర్, ఎస్ఇసి రైల్వే
శ్రీ తిరిపాల్ గొట్టెముక్కల, అసిస్టెంట్ సబ్ ఇనస్పెక్టర్, సౌత్ వెస్టర్న్ రైల్వే
శ్రీ సుబ్బారావ్ నాటకం, అసిస్టెంట్ సబ్ ఇనస్పెక్టర్/ టిసి - మౌలాలి
శ్రీ రాఘవేంద్ర కె షిరాగేరి, అసిస్టెంట్ సబ్- ఇనస్పెక్టర్ - సౌత్ వెస్టర్న్ రైల్వే
శ్రీ సునీల్ భగవత్ చౌధరి, అసిస్టెంట్ సబ్ ఇనస్పెక్టర్ / మధ్య రైల్వే
శ్రీ కన్వరపాల్ యాదవ్, హెడ్ కానిస్టేబుల్, పశ్చిమ రైల్వే
శ్రీ బి. విజయసారధి, హెడ్ కానిస్టేబుల్, టిసి- మౌలాలి
శ్రీ రాజేందర్ సింగ్, కానిస్టేబుల్, జెజెఆర్ ఆర్పిఎఫ్ అకాడెమీ
శ్రీ సత్పాల్, కానిస్టేబుల్ సఫాయివాలా, 3 బిఎన్/ ఆర్పిఎస్ఎఫ్